Жалба, подадена на 11 януари 2019 г. — AD/ECHA
(Дело T-25/19)
Език на производството: английски
Страни
Жалбоподател: AD (представители: L. Levi и N. Flandin, lawyers)
Ответник: Европейска агенция по химикали (ECHA)
Искания на жалбоподателя
Жалбоподателят иска от Общия съд:
да отмени решението на ECHA от 28 март 2018 г. трудовият договор на жалбоподателя с агенцията да не бъде подновен;
да отмени обявлението за свободна длъжност, публикувано от ECHA на 9 март 2018 г. за назначаването на договорно нает служител от функционална група II, доколкото това обявление се отнася до длъжност, обхващаща идентични функции на тези, които жалбоподателят е изпълнявал като срочно нает служител;
при необходимост, да отмени и решението на ответника от 1 октомври 2018 г., за което жалбоподателят е уведомен на 2 октомври 2018 г., с което се отхвърля административната жалба на последния срещу решението за неподновяване;
да присъди обезщетение за имуществените и неимуществените вреди, претърпени от жалбоподателя;
да осъди ответника да плати всички съдебни разноски.
Основания и основни доводи
В подкрепа на жалбата си жалбоподателят излага пет основания.
Първото основание е нарушение на Инструкциите за работа, установени от ECHA относно процеса на подновяване или неподновяване на договорите, както и нарушение на принципите на равно третиране и на недопускане на дискриминация.
Второто основание е, че е нарушено задължението за мотивиране.
Третото основание е, че е нарушено правото на защита и по-специално правото на изслушване.
Четвъртото основание е, че е нарушено задължението за полагане на грижа.
Петото основание е, че изложените от ECHA мотиви за неподновяване на трудовия договор са явно погрешни и сочат злоупотреба с власт.
____________